text: Hurtig reaktion hindrer miljø-skader
  12 november 2014 kl. 10.36
  En handlekraftig landmand, hurtig reaktion fra Varde Kommune og Beredskabsstyrelsen i Herning onsdag morgen forhindrede, at uheld med et væltet tankvognstog ved Nørre Nebel blev årsag til større skader på miljøet.
  
  En tankvogn med anhænger med 30 tons lugtende gylle væltede ved 7-tiden på Teglværksvej nær Nørre Nebel.
  Lastbilen tippede ned i grøften og endte med hjulene i vejret.
  Uheldet skete ved 7-tiden og Varde Kommunes miljøfolk var hurtigt på stedet og forhindrede sammen med en landmand nær ulykkesstedet, at gyllen løb ud i den nærliggende Sædding Bæk.
  Det tog omkring tre timer at få tankvognen op fra grøften. Tankvognen skulle tømmes for gylle og så trækkes op.
  Hør Torben Møller, politiets indsatsleder: Et super-samarbejde! 
  (Varighed 1.01 min.)
  
  